**R E G U L A M E N T U L**

**de organizare şi desfăşurare a**

**Concursului National Multidisciplinar**

**„Pandurii lui Tudor”**

**ORGANIZAREA CONCURSULUI**

**OBIECTIVE:**

**Concursul National Multidisciplinar Pandurii lui Tudor” este organizat de Şcoala Gimnaziala „Tudor Vladimirescu” Drăgăşani, jud. Vâlcea, în parteneriat cu Inspectoratul Judeţean Vâlcea și Casa Corpului Didactic-Vâlcea.**

**El se constituie ca un omagiu adus marelui patriot Tudor Vladimirescu şi se doreşte un prilej de a descoperi şi de a valorifica talentele la limba şi literatura română, matematică, istorie sau geografie, desen, muzică, şah.**

**Se are în vedere stimularea spiritului competitiv şi trezirea sentimentului de responsabilitate faţă de colectivul pe care-l reprezintă.**

**Se urmăreşte îmbunătăţirea sistemului de comunicare a elevilor prin activităţi realizate în cooperare, precum şi atragerea unei participări largi din toata tara.**

**În vederea desfăşurării concursului, cu cel puţin 20 de zile înainte de data acestuia, se constituie comisia de organizare care stabileşte programul concursului. Comisia va avea un preşedinte, 4 membri.**

*Desfăşurarea concursului*

**- la concurs participă elevi din clasele III - VIII, din ţară, pe bază de invitaţie;**

**- concursul se desfăşoară pe echipaje şi individual;**

**- fiecare şcoală va participa cu echipaje pentru fiecare an de studiu compus din:**

**Pentru proba teoretica:**

**1 elev pentru: limba română, matematica, (clasele III-VII), geografie/istorie, (clasa a VIII-a)**

**Pentru proba practica:**

**1 elev muzică,**

**1 elev şah,**

**1 elev desen;**

**- componenţa echipajului este menţionată de la început în listele trimise;**

**- în afara echipajului fiecare scoala poate participa cu elevi individual la orice proba;**

**- fiecare elev, (şi cei din echipaj) va rezolva individual un test la obiectele limba română şi matematică pentru cls. III, IV, V, VI, VII, iar pentru elevii clasei a VIII-a, fiecare participant va trebui să rezolve un test pentru trei probe , română + matematică + istorie / geografie ;**

**- programa de concurs reprezintă materia studiată până la data concursului;**

**- la proba de artă plastică tema concursului va fi *„SIMFONIA TOAMNEI ”-*spatiu plastic realizat cu ajutorul gamelor cromatice si tehnicilor de lucru invatate.**

**Concurenţii vor avea asupra lor bloc de desen format A3, truse de acuarele şi pensule.**

**Pentru proba de şah, concurenţii vor aduce tabla cu piese de şah şi un ceas de concurs.**

**La proba de muzica elevii vor interpreta vocal sau instrumental un cantec la alegere (muzica populara, folk, usoara).**

**Durata desfăşurării concursului este de 2 ore pentru clasele III – VII şi 3 ore pentru clasa a VIII-a.**

***Clasificarea şi stabilirea premiilor***

**Numărul premiilor, menţiunilor şi valoarea acestora se stabilesc de către comisia de organizare.**

**a) *Trofeul „Pandurii lui Tudor”*** *se acordă şcolii care obţine cel mai mare punctaj din acumularea punctelor elevilor înscrişi în cele cinci echipaje (III, IV, V, VI, VII, VIII);*

*- în ordinea descrescătoare a punctajelor se acordă locurile*

 *II, III şi menţiuni;*

***b****)* ***Clasamentul pe echipaje****se alcătuieşte astfel:*

*- la fiecare echipaj se vor acorda în ordinea punctajelor locurile I, II, III şi menţiuni;*

*În caz de egalitate pentru locurile I, II, III se vor lua în considerare pentru departajare criteriile:*

* *media la obiectul matematică;*
* *media la obiectul limba română;*
* *media la istorie/geografie(la clasa aVIII-a).*

***c****) Se alcatuieste un* ***clasament individual*** *dupa punctajul obtinut cumulat la probele sustinute (lb. romana, matematica, istorie/geografie).*

***d)*** *Se va intocmi si un* ***clasament individual*** *pentru punctajul pe obiecte, daca si la cealalta proba a intrunit jumatate din punctajul cerut.*

***e)*** *Se va intocmi si un* ***clasament individual*** *pentru punctajul obtinut la fiecare proba practica.*

 **Fondul de premiere se constituie la nivelul şcolii, în principal din sponsorizări şi contribuţia comitetului de părinţi.**

**Fondul de premiere rămâne după ce se scad cheltuielile legate de masă, cazare, diplome, insigne, trofeu şi alte mijloace necesare concursului.**

***Popularizarea concursului***

**Popularizarea concursului se va face prin:**

* **afişe,**
* **programe,**
* **emisiuni la TV,**
* **articole în presa locală si online.**

**Cu acest prilej se vor anunţa şi sponsorii concursului .**

***DISPOZIŢII FINALE***

**TROFEUL rămâne definitiv şcolii care-l câştigă trei ani consecutiv.**

**Orice modificare a prezentului regulament se face numai de către membrii comisiei, sub îndrumarea preşedintelui concursului.**

**Simultan se desfăşoară simpozionul national pentru profesori, învăţători, educatori, cu tema:**

**„Calitatea învăţământului preuniversitar între aşteptări şi proiecte”.**

**PREŞEDINTE**

**PROF. MARIANA POROȘANU**

*Relaţii la telefon: 0250/ 811282*

*Prof. POPESCU ELENA –română (0724258624)*

*Prof. SFRANCIOG SIMONA- matematică (0743338580)*

 *Prof. ULMEANU LAURENȚIU- istorie (0764442565)*

*Prof. IONESCU EMILIAN- geografie (0727844927)*

***Notă:***

*Vă rugăm să confirmaţi pe email* *t.vladimirescu@yahoo.com* *sau telefonic ( 0250/811282) până la 28 noiembrie 2013, listele elevilor pe echipaje şi individual, precum şi lista cu participanţii la simpozion şi titlul lucrării.*

*Participarea la concurs și simpozion presupune o donaţie de* ***20 lei/elev/ cadru didactic****.*

*Concursul se va desfăşura în data de 30* ***noiembrie 2013, începând cu ora 10.***

***Accesul în sălile de clasă se va face până la ora 9, 30.***

 *Menţionaţi numele unui corector pentru fiecare obiect.*

 *Donaţiile elevilor şi profesorilor, necesare pentru acoperirea cheltuielilor aferente organizării, desfăşurării concursului şi simpozionului, se vor vira în contul Asociației părinți –cadre didactice, PRO EDUCAȚIA, Nr.* ***RO23BTRLRONCRT0204961601*** *deschis la Banca Transilvania, sucursala Drăgăşani.*

 *Tabel de înscriere în* ***EXCEL sau WORD***

1. ***pentru clasa a III-a / a IV-a***

|  |  |  |  |
| --- | --- | --- | --- |
| *Nr. crt.* |  *Numele elevului* | *Clasa* |  *Şcoala* |
|  |  |  |  |

1. ***pentru gimnaziu***

|  |  |  |  |  |
| --- | --- | --- | --- | --- |
| *Nr. crt.* |  *Numele elevului* | *Clasa* | *Proba la alegere\** | *Şcoala* |
|  |  |  |  |  |

*\*pentru clasa a VIII-a se va menționa disciplina la alegere (geografie sau istorie)*

 *Vă urăm succes!!!*